Backyard - Vikipēdija

# Backyard

### Vikipēdijas raksts

Šo rakstu uzrakstījis vai būtiski papildinājis lietotājs, kas ir saistīts ar personu vai organizāciju, par ko ir šis raksts, tāpēc tajā iespējams interešu konflikts.
Vikipēdija iesaka izvairīties rakstīt, papildināt vai labot rakstus, kas saistīti ar Jums pašu, Jūsu organizāciju, tās konkurentiem, projektiem vai produktiem.

| Šajā rakstā nav ievērots enciklopēdisks stils. Palīdziet uzlabot šo rakstu, pārrakstot to neitrālā, literārā valodā un izdzēšot informāciju, kas nav pārbaudāma vai ir mazsvarīga!

Backyard
Galvenā informācija
Izcelsmes vieta | Latvija
Žanrs | pop punk
Darbības gadi | 2005 - pašlaik
Izdevējkompānija | Backyard
Mājas lapa | www.backyard.lv
Dalībnieki
Mārtiņš Šulte Roberts Lancmanis Rūdolfs Dankfelds Mārtiņš Šipenko

## [izmainīt šo sadaļu] Biogrāfija

Aiz loga termometra stabiņš bija noslīdējis krietni zem nulles un kalendārs rādīja laiku starp Ziemassvētkiem un Jauno gadu. 2005. gads neapturami tuvojās savam svinīgajam noslēgumam. Bija iestājies laiks, kad apkārt virmo gaišas svētku noskaņas, lidinās eņģeļi un arī mūzas. Trīs puiši ar mūziku sirdī un apņēmības pilnām domām arī šajā svētku laikā palika uzticīgi savam aicinājumam – nebeidzamos mēģinājumos tika pieslīpēta jaunā koncertprogramma un nākošais gads tika uztverts kā izaicinājums viņu grupas mērķiem.

Rūdolfs, Roberts un Shipis – tāds sākotnēji bija grupas Backyard sastāvs. Grupas, kurai ceļš līdz pirmajai dziesmai Latvijas radio stacijās vēl bija jānoiet. Ceļš caur nogurdinošiem mēģinājumiem, darbu skaņu ierakstu studijā, pirmajiem koncertiem, draugu vērtējumiem un kritiku. Ceļš no mēģinājumiem uz mājām caur vienu pagalmu, caur nākamo pagalmu, caur bērnības palaidnību pagalmu... caur pagalmu... „Ideāli! Lūk, tas tad arī būs mūsu grupas nosaukums – pagalms – Backyard!” – ideja tika pieņemta vienbalsīgi un grupas nosaukums bija dzimis!

Kāds varbūt teiks: „Bērnudārzs! Nu, ko tie puikas tur blēņojas!”

OK. Lai tā būtu! Ja jau bērnudārzs, tad „Bērnudārzs”! Un tieši tā arī saucas grupas „Backyard” pirmā profesionālā studijā ierakstītā dziesma, kuras tapšanā piedalījās vēl kāds mūzikas pārņemts jaunietis – Mārtiņš. Sagadīšanās vai liktenis – bet tieši pēc tam grupa „Backyard” saprata, ka bez bungām (Rūdolfs), ģitāras un balss (Roberts) un basa (Shipis) grupai ļoti derētu vēl viena ģitāra un arī balss. Tā nu sanāca, ka tieši šīs lietas labi padevās Mārtiņam – un grupa „Backyard”, lai pilnvērtīgi rullētu uz priekšu, ieguva ceturto riteni!

Bērnudārzs? Jā, dziesma „Bērnudārzs” devās tautās uz Latvijas radio stacijām – protams, kā jau tas pieklājas, caur „Priekšnamu”. Radio SWH raidījuma „Priekšnams” Top 10, dziesma noturējās 16 nedēļas, un radio FIT FM raidījumā „Kultūras nams” Top 5 piektajā nedēļā dziesma iekļuva pirmajā vietā, tādējādi iekļūstot šīs radiostacijas pamatrotācijā.

Shipis, Roberts, Mārtiņš un Rūdolfs diezgan bieži staigā caur pagalmiem, kuros lidinās ne vien bērnības atmiņas, bet arī mūzas, tādēļ jau 2006. gada nogalē grupa „Backyard” palielināja mēģinājumu intensitāti, lai noslīpētu jaunas dziesmas un apzinīgi uzsāka darbu studijā pie to ierakstiem. Vai bērnudārzam sekos sākumskola un vidusskola – tad jau redzēs!

## [izmainīt šo sadaļu] Grupas sastāvs

- Mārtiņš Šulte (Shulte) - balss, ģitāra
- Roberts Lancmanis (Lancis) - balss, ģitāra
- Rūdolfs Dankfelds (Rudjix) - bungas
- Mārtiņš Šipenko (Shipis)- basģitāra

## [izmainīt šo sadaļu] Diskogrāfija

Pamazām top pirmais iepazīšanās disks.

## [izmainīt šo sadaļu] Ārējās saites

- Grupas mājaslapa
- Draugiem.lv mūziķa profils

Saturs iegūts no "http://lv.wikipedia.org../../../b/a/c/Backyard.html"

Kategorijas: Raksti, kuros iespējams interešu konflikts | Raksti, kuros nav ievērots enciklopēdisks stils | Latvijas mūzikas grupas

##### Views

- Raksts
- Diskusija
- Pašreizējā versija

##### Meklēt